open-index/open-wikipedia-markdown huggingface dataset:
מערכת להסעת המונים במטרופולין תל אביב – הקו החום

**הקו החום** הוא קו מערכת אוטובוסים מהירה עתידי שיחבר בין לוד, רמלה, באר יעקב וראשון לציון. הפרויקט קודם תחילה על ידי חברת נת"ע ותוכנן במקור כקו רכבת קלה כחלק מהדנקל, אך ב-2019 שונו התוכניות, והוא החל תכנון מחדש. הפרויקט עבר לידי חברת נתיבי איילון שמקדמת אותו כרכבת על גלגלים (ART) שהוא מעין אוטובוס-רכבת חשמלי שנוסע באמצעות גלגלי גומי ללא צורך במסילה. ייתכן כי חלק ממנו יופעל כ-BRT בדומה למטרונית בחיפה.

אורכו המתוכנן של קו זה כ-30 קילומטרים, תוכננו לאורכו 46 תחנות והוא צפוי להסיע כ-37 מיליון איש בשנה. ביולי 2018 הוחלט כי הקו יוארך מאזור התעשייה בצפון לוד לעבר נמל התעופה בן-גוריון. בשנת 2019 הוחלט לבסוף שלא להאריך את הקו.

## תוואי
הקו מתחיל מצד מזרח בלוד ברחובות אבא הלל סילבר, הרצל ושדרות ירושלים, ממשיך ברמלה, ברחוב טשרניחובסקי, שדרות הרצל, שדרות חיים ויצמן, רחוב יהודה שטיין, הזית ושדרות משה ארנס, עובר לבאר יעקב וצריפין ועד ראשון לציון ברחוב ירושלים, רוטשילד, ההסתדרות, שדרות יצחק רבין, לוי אשכול, שדרות משה דיין, רחבעם זאבי ומרילנד.

## היסטוריה
[ממוזער|250px|מפת תוכנית המערכת המתוכננת משנת 2010, הכוללת את הקו החום בדרום [מטרופולין תל אביב]]
עיריית ראשון לציון היא העירייה היחידה שהוסמכה להקים בעצמה את הקו שעובר בתחומה וזאת לשם הקדמת לוחות הזמנים. במהלך אוגוסט 2018 נערכו מפגשים עם תושבים, ומועד הסיום המשוער היה אז 2024. באוגוסט 2018 קיבלה הוועדה המחוזית לתכנון ובנייה במחוז במרכז מספר השגות שהגישה העירייה, ביניהן הארכת הקו לשכונות החדשות שצפויות להיבנות ועד ל (אסף הרופא).

במאי 2019 אושר המקטע המזרחי של הקו על ידי הוועדה לתשתיות לאומיות (תת"ל 72).

באוקטובר 2019 פורסם כי ייתכן וקו הרכבת הקלה שתוכנן יוחלף במסלול נת"צ בו ינועו אוטובוסים רבי קיבולת.

בדצמבר 2020 נחשף כי הזוכה במכרז של חברת נתיבי איילון להספקת כלי התחבורה היא חברת CRRC הסינית. אמצעי התחבורה הוא מעין רכבת על גלגלים (ART, מערכת קניינית של החברה), שאורכה הכולל המורכב כ-33 מטרים ויכולה להסיע בו זמנית עד 240 נוסעים. מדובר בכלי תחבורה חשמלי בעל טווח של כ-75 קילומטר בין הטענה להטענה. אף על פי שבתצורתו דומה לרכבת קלה, הוא נוסע על כבישים באמצעות גלגלי גומי ולא על מסילות ייעודיות וכמו כן אינו דורש קווי הזנה חשמליים לכל אורך הנסיעה אלא רק עצירות לטעינה לאחר נסיעה של עשרות קילומטר.

בשנת 2021 הוחלט שהקו החום יתוקצב לתהליך שנקרא "קידום זמינות" וכולל את הכנת הקרקע בלבד, ללא עבודות תשתית תחבורתית.

בינואר 2022 פורסם כי שוקלים לפצל את הקו לשני מקטעים: מראשון לציון עד לבית החולים שמיר (אסף הרופא) תפעל רכבת על גלגלים, ומבית החולים שמיר עד לוד תפעל מערכת אוטובוסים מהירה (BRT), בדומה למטרונית בחיפה.

ב-21 ביוני 2024 הושק הקו המקדים של הקו החום, קו 100. הקו יעבור במקטע ראשון לציון של הקו החום בין צריפין במזרח למתחם האלף במערב ויופעל על ידי אגד.

בנובמבר 2025 פורסם כי החלו העבודות להקמת הקו בראשון לציון, וכי הוא מוקם כקו BRT בניהול חברת נתיבי איילון.

## ראו גם

* מערכת להסעת המונים במטרופולין תל אביב – הקו הכחול

## קישורים חיצוניים

### מידע רשמי

* הקו החום באתר המפות הממשלתי
* 

* דף הקו החום, כפי שהיה באתר נת"ע עד להסרתו ב-2020
* 
*

### כתבות
* 
* 
* 

## הערות שוליים

חום
קטגוריה:לוד: תחבורה
קטגוריה:רמלה: תחבורה
קטגוריה:ראשון לציון: תחבורה
קטגוריה:באר יעקב: תחבורה
קטגוריה:מישור החוף הדרומי: מיזמי תחבורה עתידיים
שברולט מונטה קרלו

**שברולט מונטה קרלו** (באנגלית: **Chevrolet Monte Carlo**) היא מכונית סלון בתצורת קופה, 2 דלתות אשר יוצרה על ידי חטיבת שברולט בקונצרן הרכב ג'נרל מוטורס האמריקאי בין השנים 1970–1988 ו-1995–2007.

## דורות
ממוזער|310px|שברולט מונטה קרלו, דור ששי
ממוזער|310px|שברולט מונטה קרלו, דור ששי המחודש
ממוזער|310px|לוגו חברת שברולט על דגם שברולט מונטה קרלו, שנת 1979 
### דור ראשון 1970-1972
* 2 דלתות הרדטופ
* סדרה: "Monte Carlo 138"

### דור שני 1972-1977
* 2 דלתות קופה 
* מודל: "Monte Carlo S" (שנת 1973)
* מודל: "Monte Carlo Landau" (שנת 1973)
* סדרה: Monte Carlo 1H  (1972
-1975)
* סדרה: (Monte Carlo 1A (1976–1977

### דור שלישי 1977-1980
* 2 דלתות קופה 
* סדרה: (Monte Carlo 1A (1977–1980

### דור רביעי 1980 - 1987
* 2 דלתות קופה 
* סדרה: ( Monte Carlo 1A (1980 –1984
* סדרה: (Monte Carlo 1G (1985 – 1987

### דור חמישי 1995-1999
* 2 דלתות קופה 
* דגם מונטה קרלו Z34
* דגם מונטה קרלו LS
* סדרה: (Monte Carlo 1W (1995–1999
* יוצרו 376,483 יחידות

### דור שישי 2000-2005
* 2 דלתות קופה 
* סדרה: (Monte Carlo 1W (2000–2005
* יוצרו 379,439 יחידות

### דור שישי המחודש 2006-2007
* 2 דלתות קופה 
* סדרה: (Monte Carlo 1W (2006–2007
* יוצרו 43,456 יחידות

## תמונות

קובץ:1971 Chevrolet Monte Carlo SS coupe (6108383107).jpg | שברולט מונטה קרלו שנת 1971 (דור ראשון)
קובץ:72MonteCarlo.jpg | שברולט מונטה קרלו שנת 1971 (דור ראשון)
קובץ:Flickr - DVS1mn - 71 Chevrolet Monte Carlo.jpg | שברולט מונטה קרלו שנת 1971 (דור ראשון)
קובץ:'76 Chevrolet Monte Carlo.jpg| שברולט מונטה קרלו שנת 1976 (דור שני)
קובץ:1977 Chevrolet Monte Carlo (5789215144).jpg | שברולט מונטה קרלו שנת 1976 (דור שני)
קובץ:1977 Chevrolet Monte Carlo Landau.jpg | שברולט מונטה קרלו שנת 1976 (דור שני)
קובץ:1978 Chevrolet Monte Carlo (4783570167).jpg | שברולט מונטה קרלו שנת 1978 (דור שלישי)
קובץ:Flickr - DVS1mn - 86 Chevrolet Monte Carlo SS.jpg | שברולט מונטה קרלו שנת 1986 (דור רביעי)
קובץ:83-86 Chevrolet Monte Carlo SS.jpg | שברולט מונטה קרלו  (דור רביעי)
קובץ:97 Monte Carlo Interior.jpg | שברולט מונטה קרלו שנת 1997 - מבט לתוך הרכב (דור חמישי)
קובץ:2006 Chevrolet Monte Carlo LS -- NHTSA.jpg | שברולט מונטה קרלו שנת 1986 (דור שישי המחודש)
קובץ:My 1987 Monte Carlo Luxury Sport (Linus).jpg | שברולט מונטה קרלו שנת 1987 (דור שישי המחודש)
קובץ:



## ראו גם
* שברולט
* ג'נרל מוטורס

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-1970
קטגוריה:מכוניות אמריקאיות
מונטה קרלו
יחסי זימבבואה–זמביה

**יחסי זימבבואה–זמביה** הם היחסים הדו-צדדיים הרשמיים, הפוליטיים, השיתופיים והמדיניים שבין רפובליקת זימבבואה לבין רפובליקת זמביה. בין שתי המדינות ישנה היסטוריה ארוכת שנים, והן חולקות גבול משותף, ערכים משותפים, היסטוריה ותרבות.

## היסטוריה
בסוף המאה ה-19 העניקה ממשלת בריטניה לחברת דרום אפריקה הבריטית בראשותו של ססיל רודס צ'ארטר מלכותי לשליטתה ברודזיה, ובמהלך שנות ה-20, התפצלה רודזיה לרודזיה הצפונית ורודזיה הדרומית. לאחר תום השלטון הקולוניאלי, התקיימו שתי המדינות יחד עם מלאווי, כמדינה אחת בשם הפדרציה של רודזיה וניאסלנד. לאחר פירוק הפדרציה דרשו מנהיגי רודזיה הדרומית עצמאות מלאה מבריטניה, ובשנת 1970 הכריזו על הקמת רודזיה. השלטון הרודזי נשען על המיעוט הלבן במדינה, והרוב השחור התנגד לו, תוך שהוא מקבל תמיכה מזמביה.

לאחר הקמת זימבבואה בשנת 1980 קיימו בתחילה שתי המדינות יחסים טובים, אולם בהמשך התדרדרו היחסים בין המדינות, בשל סכסוכי גבולות בין השתיים. בשנת 2004 נחתם הסכם ליישוב סכסוך הגבולות, ובעקבות כך השתפרו היחסים בין המדינות, ובשנת 2015 ביקר נשיא זמביה אדגר לונגו את עמיתו נשיא זימבבואה רוברט מוגאבה,
והשניים הצהירו במהלך הפגישה על חיזוק היחסים הכלכליים בין המדינות.

## יחסים כלכליים
בשנת 2010, יצוא הסחורות מזמביה לזימבבואה הסתכם ב-1.3 מיליארד דולר. באותה תקופה, היצוא של זימבבואה לזמביה הסתכם ב-486 מיליון דולר. במרץ 2017, זמביה וזימבבואה ביטלו את הצורך באשרת כניסה בין המדינות.

## יחסים דיפלומטיים
זימבבואה מחזיקה בזמביה שגרירות בלוסקה, ואילו זמביה מחזיקה בזימבבואה שגרירות בהארארה.

## הערות שוליים

קטגוריה:ערכים ללא קטגוריות פיזיות - יחסי חוץ
שברולט 3100

**שברולט 3100** (באנגלית: **3100 Chevrolet**) הוא רכב ב-2 תצורות: טנדר וואן אשר יוצר על ידי חטיבת המכוניות שברולט בחברת ג'נרל מוטורס האמריקאית בברזיל בין השנים 1958–1964.

ממוזער|260px|ימין|שברולט 3100 - טנדר, שנת 1954
דגם ה"שברולט 3100" היה הדגם הראשון בתצורת טנדר שנבנה בברזיל במקביל לדגמי (שברולט 6500) שבנתה חברת שברולט בברזיל מתוך כ-30 דגמים שבנתה והרכיבה בברזיל.

בארצות הברית דגם הטנדר "שברולט 3100" היה קרוי "Chevrolet Advance Design",(דגמי ה-0.5 טון), דגם הואן היה קרוי "Chevrolet Amazona".

## תצורות
* ואן
* טנדר

## מנועי "שברולט 3100
*  3,860 סמ"ק (הורכב עד דצמבר 1958) (מנוע שברולט סוג 235)
*  4,278 סמ"ק (מדצמבר 1958 - 1964) (מנוע שברולט סוג 261)
## תמונות
שברולט 3100 - טנדר

קובץ:1950 Chevrolet 3100 (9596542844).jpg| שברולט 3100 - טנדר
קובץ:1953 Chevrolet 3100 Pick Up (12403342664).jpg | שברולט 3100 - טנדר, שנת 1953
קובץ:1950 Chevrolet 3100 (5935290324).jpg | שברולט 3100 - טנדר שנת 1950 
קובץ:1950 Chevrolet 3100 pict1.JPG| שברולט 3100 - טנדר שנת 1950 
קובץ:Chevrolet 3100 Advanced Design Truck (1951) - 8999127437.jpg | שברולט 3100 - טנדר שנת 1951
קובץ:Chevrolet 3100 (1952) - 9939192926.jpg | שברולט 3100 - טנדר שנת 1952
קובץ:1954 Chevrolet 3100 Advance Design (Cruisin' At The Boardwalk '11).jpg | שברולט 3100 - טנדר שנת 1954 


שברולט 3,100 ואן מסחרית

קובץ:Chevrolet Corisco 4.jpg| שברולט 3100  Chevrolet Corisco)
קובץ:Chevrolet Corisco 3.jpg | שברולט 3100  Chevrolet Corisco)
קובץ:Chevrolet Corisco 2.jpg | שברולט 3100  Chevrolet Corisco)
קובץ:Chevrolet Corisco 1.jpg | שברולט 3100  Chevrolet Corisco)



## ראו גם
* שברולט 6500
## קישורים חיצוניים

* שברולט 3100 - טנדר (2:33 דקות), יו-טיוב
* שברולט 3100 - טנדר (3:37 דקות), יו-טיוב

## הערות שוליים

קטגוריה:טנדרים
קטגוריה:מכוניות מסחריות
קטגוריה:דגמי מכוניות שהושקו ב-1958
קטגוריה:מכוניות אמריקאיות
קטגוריה:כלי רכב המורכבים בברזיל
3100
פולמון מלאודיקיאה

**מרקוס אנטוניוס פולמון** (ביוונית: **Μάρκος Ἀντώνιος Πολέμων**), הידוע כ**פולמון מלאודיקיאה** (Πολέμων ὁ Λαοδικεύς) או **פולמון מסמירנה**, היה סופיסט שחי במחצית הראשונה של המאה ה-2 לספירה.

## חייו
פולמון היה יווני מאסיה הקטנה, ממשפחה מהמעמד הרומי הקונסולארי . הוא נולד בלאודיקיאה על הליקוס  בפריגיה (כיום בטורקיה), אולם שהה במשך רוב חייו בסמירנה  (כיום איזמיר, טורקיה). כבר מבחרותו קיבל תוארי כבוד מאזרחי סמירנה על שירותיו לעיר.

פולמון היה רב-אמן ברטוריקה, חבר בולט בתנועת הסופיסטים השנייה .
הוא פרח בתקופת שלטונם של הקיסרים הרומיים טראיאנוס, אדריאנוס ואנטונינוס פיוס, וזכה לתמיכתם של שני הראשונים. בשנת 135 לספירה, נשא פולמון בהוראת אדריאנוס את נאום ההקדשה למקדש זאוס האולימפי באתונה.

פולמון עמד בראש אחד מבתי הספר לרטוריקה הראשונים במעלה של התרבות ההלניסטית בסמירנה. סגנון הנאום שלו היה מכביד בנוכחותו ולא מהנה או מרצה. אך עם זאת, אופיו היה גאה ומאופק.

בשנותיו המאוחרות, סבל פולמון מדלקת מפרקים. בגיל 56 כבר לא יכול היה לעמוד בכאבים ונעל עצמו בקבר משפחתו בלאודיקיאה. כאשר חבריו ומשפחתו התחננו לפניו שלא להתאבד בדרך זו, אמר להם: "הביאו לי גוף אחר ואצא". הוא מת שם, ככל הנראה מרעב. שנת מותו אינה ידועה, אולם הוא ככל הנראה מת זמן מה אחרי שנת 143 לספירה, אז שמע אותו לוקיוס ורוס.

## חיבוריו
החיבורים היחידים של פולמון שנשארו בשלמותם הם נאומי הלוויה שלו לכבוד גנרלים האתונאים קאלימאכוס וקינאיגירוס , שנהרגו בקרב מרתון בשנת 490 לפנה"ס. נאומים אלה נקראים "לוגוי אפיטפיאוי" (logoi epitaphioi, כתובות הנצחה).
חיבוריו הרטוריים עסקו בנושאים בהיסטוריה של אתונה. מאמר על פיזיונומיה נשמר בתרגום ערבי מהמאה ה-14. הוא היה בסיס לעבודה של אדמאנטיוס באותו נושא.

## קישורים חיצוניים

## הערות שוליים

קטגוריה:סופיסטים
קטגוריה:פילוסופים רומאים
קטגוריה:מתאבדים
קטגוריה:יוון העתיקה: אישים
קטגוריה:מחברים כותבי יוונית
קטגוריה:אישים שחיו במאה ה-2
קורמאנבק באקייב

**קורמאנבק סלייביץ' באקייב** (בקירגיזית: **Курманбек Сали уулу Бакиев**; נולד ב-1 באוגוסט 1949) הוא פוליטיקאי קירגיזי אשר שימש כנשיא קירגיזסטן השני בשנים 2005–2010. ההפיכה העממית שאירעה בשנת 2010 הובילה את באקייב לעזוב את תפקידו ולברוח מהמדינה.

## ביוגרפיה
באקייב נולד ב-1 באוגוסט 1949 במזרח הרפובליקה הסובייטית הסוציאליסטית הקירגיזית, שהייתה חלק מברית המועצות. בשנת 1974 שירת בשורות הצבא האדום ובשנת 1978 סיים את לימודיו האקדמיים. בשנים 1979–1985 עבד במפעל ובשנים 1990–1991 היה המזכיר של המפלגה הקומוניסטית בעירו. החל משנת 1995 היה המושל האזורי. בשנת 2000 באקייב מונה לראשונה לתפקיד ראש הממשלה.

ב-25 במרץ 2005 באקייב נבחר לנשיאות באופן רשמי על ידי הפרלמנט לאחר מהפכת הצבעונים והדחתו של הנשיא אסקר אקייב. בבחירות העממיות לנשיאות (שהתקיימו ב-10 ביולי), באקייב ניצח ברוב של כ-89% מהקולות כאשר אחוז ההצבעה עמד על כ-53%. הוא קיבל תמיכה רבה בדרום קירגיזסטן.
אף על פי שנתלו בנשיא החדש תקוות רבות, כהונתו של באקייב התאפיינה עוד בתחילתה בבעיות כלכליות, רצח פוליטיקאים מתחרים ומהומות בבתי כלא. בשנת 2006 באיקוב נתקל בפני משבר פוליטי ראשון כאשר אלפים יצאו לרחובות בקריאות נגדו. המפגינים טענו כי באקייב מנסה לנכס לעצמו עוד סמכויות פוליטיות ואינו נלחם בשחיתות. כתגובה, באקייב טען כי האופוזיציה מנסה להפילו בהפיכה.

באפריל 2007 פרצו שוב מהומות המוניות שבהן המפגינים קראו להתפטרות באקייב. אמנם באקייב חתם על תיקונים חוקתיים שצמצמו את כוחו, אך המהומות המשיכו ודוכאו רק לאחר עימותים עם המשטרה. בהמשך כהונתו, באקייב שיפר את יחסי קירגיזסטן עם סין ועם רוסיה. כתוצאה משיפור היחסים עם מדינות אלו, מספר התלמידים הסינים בקירגיזסטן עלה, והנשיא הורה לפנות את בסיס חיל האוויר של ארצות הברית מהמדינה תמורת השקעה רוסית בקירגיזסטן.

בבחירות שהתקיימו בשנת 2009 באקייב נבחר שוב לתפקיד. לאחר היבחרו לתפקיד, היו שהשוו את באקייב לולדימיר פוטין ונשיא קזחסטן נורסולטן נזרבייב, אם כי היו שחשבו כי הוא הולך לבצע רפורמות כלכליות ושלטוניות. בחורף 2010 המדינה סבלה מהפסקות חשמל רבות, בעוד שמחירי האנרגיה עלו. בתקופה זו רוסיה החלישה את יחסיה עם קירגיזסטן, דבר שהחמיר עוד יותר את משבר האנרגיה.

באפריל 2010 החלו מהומות כנגד הממשל, ונשמעו טענות כי באקייב נמלט לעיר הדרומית אוש. למרות טענות אלו, ראש הממשלה החדשה רוזה אוטונבייבה טענה כי באקייב לא התפטר ועדיין מתפקד כנשיא. ב-13 באפריל באקייב טען כי הוא מוכן להתפטר מתפקידו אם ביטחונו האישי יובטח. ב-15 באפריל בשעה 19.00 הוא עזב את קירגיזסטן לקזחסטן לאחר שהגיש מכתב התפטרות. אוטונבייבה טענה כי תפעל להביא את באקייב לדין במהרה. ב-20 באפריל נשיא בלארוס אלכסנדר לוקשנקו הצהיר בפרלמנט הבלארוסי כי באקייב שוכן בבלארוס ועורב לביטחונו. כיום לאחר מכן, ב-21 באפריל, באקייב כינס מסיבת עיתונאים ובה הצהיר שהתפטרותו אינה תקפה, וכי ממשלתה של אוטונבייבה אינה לגיטימית מבחינה חוקית. בפברואר 2012 נטען כי באקייב קיבל כשנתיים קודם לכן אזרחות בלארוסית.

## חיים אישיים
רבים מבני משפחתו של באקייב מונו לתפקידי מפתח בשלטון הקירגיזי. אחיו, יאניש, ניהל את המשמר הנשיאותי, בעוד שאחיו מראט היה שגריר קירגיזסטן בגרמניה. אח נוסף היה יועץ בכיר של השלטון בסין.
בנוסף על ידיעת השפה הקירגיזית, באקייב יודע גם רוסית ואוזבקית.

## קישורים חיצוניים

* 

קטגוריה:נשיאי קירגיזסטן
קטגוריה:ראשי ממשלת קירגיזסטן
קטגוריה:ילידי 1949
קטגוריה:קירגיזים שנולדו במאה ה-20
ראשון ראשון חביב

**"ראשון ראשון חביב"** הייתה תוכנית רדיו ששודרה ברשת ב' של קול ישראל בין השנים 1957 ל-1974 ובה הושמע מצעד פזמונים.

בשנת 1957 עורכי התוכנית היו יורם רונן ודרורה בן אב"י. בשנת 1959 ערכה את התוכנית רות נבו והיא הוגשה בידי חיים יבין. בשנת 1968 ערך את התוכנית גיל שמר.

בתחילה, התוכנית שודרה בימי שני בערב, כמצעד פזמונים חודשי. בשנת 1961 הועברה התוכנית מרשת א' לרשת ב'.

בשנת 1970 התוכנית עברה ליום ראשון והייתה למצעד פזמונים לועזיים.

בשנת תשי"ז (ספטמבר 56-ספטמבר 57) זכה במצעד השנתי השיר מול הר סיני.

## הערות שוליים

קטגוריה:תוכניות רדיו בקול ישראל
קטגוריה:זמר עברי
קטגוריה:מוזיקה ישראלית
קטגוריה:מצעדי מוזיקה ישראליים
שברולט Task Force

**שברולט Task Force** (באנגלית: **Chevrolet Task Force**) היא סדרת כלי רכב בתצורות טנדר, ואן, משאית קלה ואוטובוס קצר, אשר יוצר על ידי חטיבת המכוניות שברולט בחברת ג'נרל מוטורס האמריקאית בין השנים 1955–1960.

## תצורות
* טנדר
* ואן
* ואן (עם 3 חלונות צד)
* משאית קלה
* אוטובוס קצר

## סדרת טנדר (שנת 1958)
* סדרה 31
* סדרה 32
* סדרה 35
* סדרה 38

## תמונות


קובץ:1956 Chevrolet 3100 Pickup.jpg | שברולט Task Force, שנת 1956 - טנדר
קובץ:Chevrolet Truck (3097175080).jpg | שברולט Task Force, - טנדר
קובץ:1955 Chevy Pickup (3627189864).jpg | שברולט Task Force, שנת 1955 - טנדר
קובץ:1957 Chevrolet panel van (7461906796).jpg | שברולט Task Force, שנת 1957 - ואן
קובץ:Flickr - DVS1mn - 55 Chevrolet Panel (1).jpg | שברולט Task Force, שנת 1955 - ואן
קובץ:55Chevysuburban.jpg | שברולט Task Force - ואן (3 חלונות צד)
קובץ:Apache doble cabina.JPG | שברולט Task Force - ואן (3 חלונות צד)
קובץ:06 Autocar Camp Nou.JPG  | שברולט Task Force - אוטובוס

קובץ:Chevrolet bus of Nepal Transport Service.jpg | שברולט Task Force - אוטובוס (צולם בנפאל)
קובץ:1959 Chevrolet Spartan Truck (854998345).jpg | שברולט Task Force, שנת 1959 - משאית
קובץ:1959 Chevrolet Task-Force Viking 40.jpg | שברולט Task Force, שנת 1959 - משאית
קובץ:1955 Chevrolet Truck (2778820491).jpg | שברולט Task Force, שנת 1955 - משאית


## לקריאה נוספת
* שברולט Task Force (1955'59 Chevrolet Task Force Trucks - Hemmings Motor )
* שברולט Task Force - תמונות (1812 best 55 - 59 Chevrolet Task Force Trucks images on )

## קישורים חיצוניים

* שברולט Task Force - סרט פרומו משנת 1957 של חברת שברולט על דגמי המשאיות שברולט Task Force (4:07 דקות), יו-טיוב
* שברולט Task Force (0:59), יו-טיוב

## הערות שוליים

קטגוריה:טנדרים
קטגוריה:מכוניות מסחריות
קטגוריה:משאיות
קטגוריה:דגמי אוטובוסים
קטגוריה:כלי רכב שהושקו ב-1955
קטגוריה:כלי רכב אמריקאיים
Task force
אבן הטוען

**אבן הטוען** (או **אבן הטועים**) הייתה במה גבוהה בירושלים ששימשה לאיתור אבדות על ידי בעליהן. מקום האבן היווה מעין מרכז מתווך בין המוצאים ובין בעלי האבדות בתקופת בית המקדש השני. ממנהג זה נלמד שאין צורך לחפש אחרי בעל האבדה אלא מספיק לקבוע כתובת מרכזית למידע בנושא האבדות ובעליהן יפנו אליה לחיפוש.

הנוהג המקובל היה להגיע לאבן הטוען ולהכריז בזמן שלושת הרגלים על האבדה שנמצאה, כאשר עולי רגל רבים מגיעים לירושלים, כדי לאפשר למאבדים זמן סביר לאיתור אבדותיהם.

## מקור השם

על פי האקדמיה ללשון העברית מקור השם בשורש טע"ה במובן שכחה או אבדה. (בערבית, איבד: ضيّع צַ׳יַّע). על פי זה, אבן הטועים נקראת על שם המאבדים ששכחו את מקומה של אבדתם.

דעה אחרת סוברת כי טוען (מלעיל) לקוחה מן השורש טע"נ במשמע של תביעת בעלות. לפי הסבר זה, המאבדים הגיעו לאבן הטוען על מנת לטעון בעלות על רכוש אבוד ולקבלו בחזרה לרשותם.
## אבן הטוען במקורות חז"ל
אבן הטוען נזכרת בספרות חז"ל בשני מקורות בלבד. שני המקורות שונים באופיים ובזמן חיבורם והאבן מכונה בכל אחד מן המקורות בשם שונה, אך נראה ששניהם מתייחסים לאותה אבן:
* בהלכות השבת אבדה בתלמוד הבבלי, בתוך דיון על חובתו של המוצא להכריז על האבדה ועל הנוהג שהיה מקובל בימי בית המקדש השני, מובאת הברייתא הבאה:

על פי מקור זה, הייתה אבן הטוען מוקד מתווך בין המאבדים והמוצאים, שמטרתה לאפשר את קיום החובה המוטלת על המוצא להכריז על האבדה.
* בדבריו של חוני המעגל המובאים בסיפור במסכת תענית:

במקור זה מוזכרת אבן הטוען כמקום ידוע ומוכר. על פי המסופר חוני חושש, שהאבן נמחתה בשל הגשמים העזים שירדו ומבקש מקהל שומעיו ללכת ולבדוק את מצבה. התלמוד הירושלמי מפרש את אמירתו של חוני, כהמחשה לכך שאי אפשר להתפלל לעצור את הגשמים, כמו אבן הטוען שאינה יכולה להימחות מן העולם: .

## מיקום גאוגרפי

חוקר המשנה בן-ציון סגל סבור, שממקורות חז"ל ניתן ללמוד, שהייתה אבן הטוען בירושלים, במקום גבוה שלא מוצף בקלות על ידי הגשמים. מיקום גבוה תואם גם את ייעודה של אבן הטוען כבמה להכרזה פומבית על אבדות.

ניתן לשער, שמקומה היה בראש העופל, דרומית-מזרחית להר הבית, במקום ממנו נשקפו עיר דוד - בדרום, ונחל קדרון והר הזיתים - במזרח.

אולם דברי רמב"ם במשנה תורה משקפים דעה אחרת, על פיה הייתה אבן הטוען מחוץ לירושלים ׁׁׁ(העתיקה):

בחפירות ארכאולוגיות שנעשו בעיר דוד נחשף מבנה ייחודי בעל גרם מדרגות בעל צורת פירמידה, אשר נבנה מאבני גזית גדולות אשר לטענת הארכאולוגים ייתכן ושימש כ'אבן הטוען' התלמודית. מיקומה של האבן הוא על ציר העלייה לירושלים המוביל מנקבת השילוח להר הבית, שנקרא "דרך העולים".

## ראו גם
* השבת אבדה

## קישורים חיצוניים
*האם התגלתה אבן הטוען באתר 'עיר דוד'
* אבן הטוען/ רפי זברגר באתר הדף היומי
* טעה ותעה באתר האקדמיה ללשון העברית

## הערות שוליים

קטגוריה:משפט עברי
2017 10
קטגוריה:השבת אבדה
קטגוריה:יהדות בתקופת בית שני
הדתה

**הֲדָתָה** (בלועזית: **רֶליגיוניזציה**, באנגלית: **Religionization** או **Religionisation**) היא תהליך של אימוץ רעיונות, זהויות, סמלים או פרקטיקות המאפיינים ארגונים או מסורות המזוהים כדתות על ידי בני אדם או מוסדות. המונח משמש לעיתים חוקרים במדעי החברה, אם כי הוא נדיר יחסית בספרות. "הדתה" מתייחסת על פי רוב לתיאור תהליכים בחברה, בתרבות הפוליטית ובמוסדות ציבור כגון צבא ומערכת החינוך. הדתה היא התהליך ההפוך לחילון.

## הדתה ברחבי העולם
המושג הדתה (בטורקית: dinselleşen) רווח בטורקיה, שם הוא מתאר את שחיקת העקרונות החילוניים של הכמאליזם והתחזקות האסלאם תחת ממשל ארדואן, ובמיוחד את ההחדרה של תכנים מוסלמיים למערכת החינוך. התחזקות דתית דומה במדינות המוגדרות כחילוניות ובעלות מורשת חילונית מתחוללת גם במדינות יוגוסלביה לשעבר: הכנסייה הקתולית בקרואטיה והכנסייה האורתודוקסית בסרביה מחזיקות שתיהן בהשפעה הולכת וגוברת בארצותיהן. בכל המקרים הללו, התגברות הכוחות הדתיים, המתבטאת למשל בתמיכה בערכי משפחה ומגדר שמרניים ובהכנסת יסודות דתיים למערכת החינוך הכללית, הביאה לתגובת נגד של גורמים ליברליים וחילוניים.

## הדתה בישראל
בישראל, "הדתה" היא הכינוי שניתן לתהליכים הדוחקים את האתוס הלאומי של הממלכתיות, שרווח בעשורים הראשונים לקיום המדינה, ומחליפים אותו במערכת ערכים בעלת מרכיבים דתיים חזקים וגלויים יותר, המטופחת בייחוד על ידי הציונות הדתית והימין. הדבר מתבטא בנוכחות גוברת של הדת ושל רבנים בצבא, במערכת החינוך (למשל, באמצעות כניסת עמותות דתיות לבתי ספר חילוניים), בתקשורת ההמונים ובאמנות וכמו כן בהפרדה מגדרית ובהיעדר תחבורה ציבורית בימי שבת וחג. ב-2018 העריך פרופ' יואב פלד שהמערכת החדשה נמצאת על סף השגת הגמוניה בחברה הישראלית.

## ראו גם
* כפייה דתית
* הפורום החילוני

## קישורים חיצוניים

* 
* כפייה דתית בישראל, תנועת ישראל חופשית


* Yagil Levy, The Theocratization of the Israeli Military, *Armed Forces & Society*, 40,2 (2013), pp. 269–294
* Amos Zehavi, Religionization from the Bottom up: Religiosity Trends and Institutional Change Mechanisms in Israeli Public Services, *Religion and Politics*, 10,3 (2017), pp. 489–514
* Sascha Helbardt, Dagmar Hellmann-Rajanayagam & Rüdiger Korff, Religionisation of Politics in Sri Lanka, Thailand and Myanmar, *Politics, Religion & Ideology*, 14,1 (2013), pp. 36–58
* FORUM: The 'Religionization' of Israeli Society, *[[Israel Studies Review]]*, 27,1 (2012):
* 
* Omri Maniv and Yuval Benziman, National-Religionization (and not Religious-Religionization) in Policies of Israel's Ministry of Education, *Israel Studies*, Indiana University Press. Volume 25, Number 2, Summer 2020, pp. 115-137


## הערות שוליים

קטגוריה:סוציולוגיה של הדת
Club Can't Handle Me

"**Club Can't Handle Me**" (בעברית: "**המועדון לא יכול להתמודד איתי**") הוא שיר של הזמר האמריקאי פלו ריידה בהשתתפות המפיק הצרפתי דייוויד גטה וניקול שרזינגר. הוא פורסם להורדה דיגיטלית באייטונס ב-28 ביוני 2010 כסינגל המוביל של *[[פסקול]] הסרט [[סטפ אפ 3D]] *ונכלל גם באלבום האולפן השלישי של פלו ריידה, Only One Flo (Part 1).

השיר הגיע לראש המצעדים בישראל, אירלנד, פולין, פורטוגל, בריטניה, ונכנס לחמשת הראשונים באוסטרליה, בלגיה, פלנדריה, קנדה, פינלנד, גרמניה, ניו זילנד והולנד. בארצות הברית, הגיע למקום התשיעי בבילבורד הוט 100. בדצמבר 2013, והגיע שם לסך מכירות בהיקף של 3 מיליון עותקים. הקליפ צולם בלוס אנג'לס, ובוים על ידי מארק קלספלד.

## הופעות חיות
ב-14 ביולי 2010, ביצע פלו ריידה את השיר במהלך *תוכנית הלילה עם [[ג'יי לנו]]*. . הוא אף ביצע את השיר ב-2 באוגוסט במופע של וונדי ויליאמס, למחרת בתוכנית של ג'ימי קימל בשידור חי, וב-5 באוגוסט בתוכנית המציאות *So You Think You Can Dance*. השיר גם הוצג במופע ריקודים במטרה לקדם את סטפ אפ 3D בתוכנית "מאוחר בלילה עם ג'ימי פאלון" ב-13 באוגוסט. ב-9 בספטמבר, הוא ביצע את השיר בשידור חי ב-ASAP XV.

## מיקומי שיא

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירי פלו ריידה
קטגוריה:שירים באנגלית
קטגוריה:שירים על מסיבות
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:שירים שהופקו על ידי דייוויד גטה
קטגוריה:סינגלים בהוצאת אטלנטיק רקורדס
The Only Exception

"**The Only Exception**" (בעברית: **החריג היחיד**) הוא שיר של להקת הרוק האמריקאית פאראמור. הוא פורסם על ידי Fueled by Ramen בפברואר 2010 בתור הסינגל השלישי מתוך אלבום האולפן השלישי של הלהקה, *[[Brand New Eyes]]*. השיר נכתב על ידי חברי הלהקה היילי ויליאמס וג'וש פארו; הלהקה האף זכתה לקרדיט על הפקת השיר. השיר זכה לביקורות חיוביות מצד מבקרי המוזיקה, אשר שיבחו את יכולותיה הווקאליות של ויליאמס. מבקרי המוזיקה אשר סקרו את השיר ציינו כי "The Only Exception" היה נושא מוזיקלי שונה עבור הלהקה.

"The Only Exception" היה לסינגל המוצלח ביותר מתוך האלבום*,* הגיע לראש התרשים של מצעד הרוק הבריטי והגיע בשיאו למקומות ה-12 וה-17 בניו זילנד ואוסטרליה, בהתאמה, וכן למקום ה-24 בבילבורד הוט. קליפ השיר, בבימויו של ברנדון צ'זברו, פורסם ב-17 בפברואר 2010, באתר הרשמי של הלהקה. השיר אף היה מועמד לפרס גראמי עבור קטגוריית ביצועי הפופ הטובים ביותר עבור להקה או צמד. השיר נחשב למוצלח ביותר של הלהקה עד ל-"Ain't It Fun" בשנת 2014.

## הופעות חיות
הרצועה בוצעה על ידי פאראמור פעמים רבות. ביצוע השיר בבכורה התרחש ב-1 בנובמבר 2009, בנאשוויל. פאראמור אף ביצעה בשידור חי גרסה של "The Only Exception" ב*[[המופע של אלן דג'נרס|מופע של אלן דג'נרס]]*.

הלהקה ביצעה את הפזמון ואת הסיום של השיר בטקס פרסי הווידאו קליפים של MTV 2010 ב-12 בספטמבר 2010.

## The Only Exception EP
**The Only Exception** (בעברית: **החריג היחיד**) הוא המיני-אלבום השלישי של פאראמור, אשר פורסם באופן בלעדי בחנות אייטונס ב-28 בספטמבר 2010.

## רשימת השמעה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2009
קטגוריה:שירים באנגלית
קטגוריה:שירים שנכתבו על ידי היילי ויליאמס
קטגוריה:שירי לפידים
קטגוריה:בלדות משנות ה-2000
קטגוריה:בלדות פולק
קטגוריה:בלדות רוק
קטגוריה:שירי פלטינה כפולה באוסטרליה
נבחרת גביע בילי ג'ין קינג של בלגיה

**נבחרת גביע בילי ג'ין קינג של בלגיה** היא נבחרת הטניס של בלגיה המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1963, כאשר התחרות הוקמה. ההישג היא של הנבחרת הוא זכייתה בתחרות בשנת 2001.

נכון לשנת 2025 שיחקה בלגיה מאז תחילת השתתפותה בגביע בילי ג'ין קינג/גביע הפדרציה 165 משחקים בינלאומיים, בהם ניצחה 86 מפגשים.

## הישגי המנחרת

## קישורים חיצוניים

* נבחרת טניס הנשים של בלגיה - דף הנבחרת מאתר גביע בילי ג'ין קינג

## הערות שוליים

בלגיה
טניס
קטגוריה:בלגיה: טניס
יחסי אוסטריה–פולין

היחסים בין **[[אוסטריה|הרפובליקה הפדרלית של אוסטריה]]** לבין **[[פולין|רפובליקת פולין]]** הם יחסים היסטוריים שתחילתם במהלך ימי הביניים, ובמהלך השנים ידעו עליות ומורדות.

## היסטוריה
### בית הבסבורג
בין בית הבסבורג לבית יגלו התקיימו קשרים ידידותיים, ואף קשרי נישואין, ובעקבות כך לאחר מותו של זיגמונט השני אוגוסט, מלך פולין בשנת 1572 ללא יורשים, ניסה מקסימיליאן השני, קיסר האימפריה הרומית הקדושה לדרוש את כתר מלך פולין, אך הדבר לא עלה בידו וסטפאן באטורי נבחר למלך.

במהלך המאה ה-17, בעקבות מלחמת שלושים השנים והקונטרה-רפורמציה, הפכה פולין למעוז קתולי מובהק, ובשנת 1683 סייעו כוחות פולנים בפיקודו של יאן סובייסקי לכוחות האימפריה הרומית הקדושה, בהסרת המצור בקרב וינה, ובכך הביאו לתחילת שקיעתה של האימפריה העות'מאנית.

### גליציה האוסטרית
במחצית השנייה של המאה ה-18 נחלש כוחה של פולין, ובעקבות כך חילקו אוסטריה, פרוסיה ורוסיה את פולין ביניהן. גליציה אשר נמסרה לשליטה אוסטרית, זכתה לאוטונומיה מוגבלת עם זכות ייצוג בפרלמנט של אוסטריה. בקונגרס וינה הוחלט על הקמת העיר החופשית קרקוב, אולם לאחר מרד קרקוב בשנת 1846 סופחה העיר לאוסטריה, והפכה לדוכסות הגדולה של קרקוב.

### מלחמת העולם הראשונה ולאחריה
במהלך מלחמת העולם הראשונה נערכו קרבות רבים בין הצבא האוסטרו-הונגרי וצבא האימפריה הגרמנית לבין צבא האימפריה הרוסית, והפולנים סבלו משני הצדדים כאחד. בשנת 1916 הכריזו הגרמנים והאוסטרים על הקמת ממלכת פולין מחדש, ומועצת העוצרים הפולנית אף הציעה את הכתר לקרל שטפן, ארכידוכס אוסטריה, אולם בשל רצונו של קרל הראשון, קיסר אוסטריה לזכות בעצמו בכתר, והצורך של קרל שטפן כחבר בבית הבסבורג לקבל את אישורו של הקיסר, לא נבחר בסוף מלך לפולין, והשליט בה בפועל היה הגנרל הגרמני הנס פון בזלר.

לאחר מלחמת העולם הראשונה הוקמה פולין מחדש, וצורפו אליה שטחי גליציה, אולם בעקבות כך פרצה מלחמת פולין-אוקראינה, על השליטה במזרח גליציה.

### מלחמת העולם השנייה
במהלך מלחמת העולם השנייה נכבשה פולין על ידי גרמניה הנאצית, אשר אוסטריה הייתה חלק ממנה לאחר שסופחה במרץ 1938.

### המלחמה הקרה
לאחר המלחמה הוקמה הרפובליקה העממית הפולנית, אשר קיימה יחסים טובים עם אוסטריה, אשר שמרה על נייטרליות מוחלטת בין הגושים במהלך המלחמה הקרה, כפי שנקבע באמנת המדינה האוסטרית.

### המאה ה-21
כיום שתי המדינות חברות באיחוד האירופי, ומקיימות ביניהן קשרים כלכליים, חברתיים ותרבותיים בשלל תחומים.

## יחסים דיפלומטיים
אוסטריה מחזיקה בפולין שגרירות בוורשה, ו-4 קונסוליות בקרקוב, לודז', פוזנן וורוצלב. מאידך, פולין מחזיקה באוסטריה שגרירות בווינה ו-5 קונסוליות בגראץ, אינסברוק, קלגנפורט, לינץ וזלצבורג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
רגינה ברזילי

**רגינה בָּרזִילָי** (באנגלית: **Regina Barzilay**; נולדה ב-1971) היא מדענית מחשב ישראלית-אמריקנית, פרופסורית ב-MIT, העוסקת בבלשנות חישובית וביישומים של למידת מכונה בביוכימיה וברפואה.

## ביוגרפיה
ברזילי קיבלה תואר ראשון (1993) ושני (1998) מאוניברסיטת בן-גוריון בנגב ודוקטורט מאוניברסיטת קולומביה (2003), בהנחיית קת'לין מקיואן (McKeown). החל מ-2003 היא חברת סגל ב-MIT וכיום פרופסורית בבית הספר להנדסה ולמדעי המחשב.

במסגרת מחקרה בבלשנות חישובית היא מפתחת שיטות למידת מכונה לעיבוד שפה טבעית. מחקריה עוסקים גם ביישומים של בינה מלאכותית בעולם הרפואה. הייתה שותפה מובילה לצד ג'יימס קולינס בפרויקט שבו פותחה אנטיביוטיקה חזקה באמצעות למידה עמוקה.

בשנת 2020 פורסמה עבודה של שני דוקטורנטים בהנחייתה, שפיתחו מערכת לעדכון אוטומטי של ערכים בוויקיפדיה.

### פרסים והוקרה
* בשנת 2017 זכתה במלגת מקארתור על עבודתה.
* באוקטובר 2020 זכתה בפרס בתחום הבינה המלאכותית מטעם ה-AAAI (Association for the Advancement of Artificial Intelligence), שאף מזכה את הזוכה במיליון דולר, על שימוש בבינה מלאכותית לאיתור מוקדם של סרטן השד.

## קישורים חיצוניים
* 

* רגינה ברזילי, באתר אוניברסיטת MIT 
* הודעת קרן מקארתור 
* 
* 
* 
* 

## הערות שוליים

קטגוריה:מדעניות מחשב ישראליות
קטגוריה:סגל המכון הטכנולוגי של מסצ'וסטס
קטגוריה:עמיתות מקארתור
קטגוריה:עמיתי מקארתור
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:בלשניות ולשונאיות ישראליות
קטגוריה:ישראליות שנולדו ב-1971
קטגוריה:ישראלים שנולדו ב-1971
Good Things (אלבום)

**Good Things** (בעברית: **דברים טובים**) הוא אלבום האולפן השני של זמר ה-R&B האמריקאי אלו בלאק, האלבום פורסם ב-28 בספטמבר 2010 בארצות הברית, וב-26 בנובמבר 2010 בבריטניה בחסות חברת התקליטים סטונס טרו רקורדס.

## סינגלים
* הסינגל הראשון מתוך האלבום, "**[[I Need a Dollar]]**" (שהופק על ידי Truth+Soul ואס אר. שאקור), פורסם ב-16 במרץ 2010. השיר הגיע למקום השני בבריטניה ואירלנד. בשווייץ ואוסטריה הגיע בשיאו למקום החמישי, ובפלנדריה למקום הראשון. גרסה ערוכה של השיר משמשת את שיר הנושא עבור סדרת ערוץ HBO, *[[איך להצליח באמריקה]]*.
* הסינגל השני, "**[[Loving You Is Killing Me]]**", פורסם ב-7 במרץ 2011, והגיע עד כה למקום השמיני באוסטריה, 12 בפלנדריה ו-26 בשווייץ.
* "**[[Green Lights]]**" פורסם בתור הסינגל השני בבריטניה (והשלישי בסך הכל) ב-9 בספטמבר 2011.

## רשימת רצועות

## קישורים חיצוניים

## הערות שוליים

קטגוריה:מוזיקת נשמה
משתנה אלפא2 בכלבי ציד

**כוכב משתנה מטיפוס α<sup>2</sup> בכלבי ציד** (או בקיצור, **משתנה α<sup>2</sup> בכלבי ציד**, באנגלית: **α<sup>2</sup> Canum Venaticorum variable**) הוא כוכב משתנה שמנגנון השינוי שלו נובע מבהירות לא אחידה של פני הכוכב שגורמת לכך שהבהירות הנראית משתנה עם סיבוב הכוכב על צירו. כוכבים אלה הם בדרך כלל כוכבי הסדרה הראשית או תת-ענקים מסוג ספקטרלי A ו-B (ליתר דיוק A7 עד B8) שיש להם שדות מגנטיים חזקים מאוד, שכתוצאה מהם נוצר פיזור לא אחיד של יסודות שונים בשכבותיהם החיצוניות. פיזור זה גורם לספקטרום הכוכב להיות לא שגרתי וכן להשתנות במחזוריות זהה למחזור הסיבוב של הכוכב על צירו, מה שמביא גם לשינוי מחזורי בבהירות נראיתו של הכוכב. מחזוריות השינוי תלויה במהירות הסיבוב של הכוכב על צירו ונעה בין מספר שעות ל-160 ימים, ומשרעת השינוי היא בדרך כלל מספר מאיות של דרגת בהירות ועד לעשירית דרגת בהירות. 

השדה המגנטי האופייני לכוכבים אלה הוא מסדר גודל של אלפי גאוס (להשוואה, לכדור הארץ שדה מגנטי בעוצמה של כגאוס אחד ולשמש שדה מגנטי שבדרך כלל לא עולה על 10 גאוס) והקטבים שלהם רחוקים מציר הסיבוב של הכוכב. כתוצאה מכך יסודות שונים, שמגיבים באופן שונה לשדה מגנטי, מתפזרים באופן לא אחיד על פני הכוכב כך שהריכוז שלהם תלוי בעוצמת השדה המגנטי. כאשר הכוכב מסתובב על צירו משתנה עוצמת השדה המגנטי בכיוון הפונה אל כדור הארץ ואיתו משתנה ריכוז היסודות השונים, ספקטרום הכוכב והבהירות. השדה המגנטי החזק גם גורם ליסודות מסוימים להתרכז על פני השטח במקום בכל נפח הכוכב כך שניתן לזהות ריכוזים גבוהים מהרגיל של מתכות מסוימות ובפרט של יסודות נדירים. כך למשל, מציג הכוכב קור קרולי (α2 בכלבי ציד שעל שמו נקרא סוג זה של כוכבים) שכיחות גבוהה של היסודות צורן, כלור, כרום, טיטניום וברזל ושכיחות גבוהה בהרבה מהרגיל של היסודות הנדירים פרסאודימיום, נאודימיום ואירופיום. 

## משתני α<sup>2</sup> בכלבי ציד בולטים
* **קור קרולי** (**α<sup>2</sup> בכלבי ציד** עצמו) עם שינוי של כעשירית דרגת בהירות וזמן מחזור של 5 ימים, 11 שעות ו-17 דקות.
* **[[אליות]]** (ε בדובה הגדולה) עם שינוי של כשתי מאיות של דרגת בהירות וזמן מחזור של 5 ימים, 2 שעות ו-8 דקות.
* **[[תטא בעגלון|θ בעגלון]]** עם שינוי של כ-8 מאיות של דרגת בהירות וזמן מחזור של 3 ימים, 14 שעות ו-50 דקות.

## ראו גם
* משתנה BY בדרקון

## קישורים חיצוניים

## הערות שוליים

*
אלפא2 בכלבי ציד
Good Life (שיר של ואן ריפאבליק)

**Good Life** (בעברית: **חיים טובים**) הוא שיר של להקת הפופ-רוק האמריקאית ואן ריפאבליק, אשר לקוח מתוך אלבום האולפן השני שלהם, Waking Up. השיר נכתב על ידי חברי הלהקה ראיין טדר, ברנט קטצל, אדי פישר, יחד עם נואל זנקנלה. השיר הופק על ידי טדר, פישר וזנקנלה.

השיר פורסם ב-19 בנובמבר 2010 כסינגל השלישי של האלבום, ובסך הכל כסינגל הרביעי. השיר זכה לפופולריות רבה בכך שהושמע במגוון סרטים, סדרות טלוויזיה ופרסומות. הסינגל היה להצלחה מסחרית, ששיאו במקום השמיני בבילבורד הוט 100, והוסמך בתואר מולטי-פלטינה. הוא אף נכנס ל-20 המקומות הראשונים במצעדים של מדינות רבות ברחבי אירופה, וכן באוסטרליה, וניו זילנד. בארצות הברית, סך המכירות עמד על סכום של כ-3 מיליון דולר עד לינואר 2014.

השיר זכה לביקורות חיוביות, ונחשב לייחודי כיוון שהוקלטו גרסאות שונות שלו ברדיו, עבור ערים שונות ומדינות. השורה אשר השתנתה הייתה "my friends in [city/state] they don't know, where I've been."

רמיקס של השיר, בהשתתפות הראפר האמריקאי B.o.B, פורסם בתחנות הרדיו ביוני 2011.

עד אוקטובר 2016, "Good Life" היה לשיר היחיד של הלהקה, אשר דורג כ-"Explicit" באייטונס, בעקבות המילה "bullshit'" (שטויות) שבשיר, עד שפורסם האלבום "Oh My My" פורסם, המכיל את "Future Looks Good" ו-"Dream", אשר שניהם דורגו "Explicit".

## מיקומי שיא

## קישורים חיצוניים

## הערות שוליים

קטגוריה:שירי 2009
קטגוריה:סינגלים מ-2010
קטגוריה:שירי ואן ריפאבליק
קטגוריה:שירים באנגלית
קטגוריה:שירים שנכתבו על ידי נואל זנקנלה
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:סינגלים בהוצאת אינטרסקופ רקורדס
שניים שעשאוה

**שניים שעשאוה**, הוא מושג הלכתי המתייחס לעבירה שבוצעה על ידי שני אנשים, אשר חז"ל דרשו מן הפסוקים ששניהם פטורים מעונש. דין זה מופיע בתלמוד בהלכות שבת.

## מקור הדין וטעמו
בתלמוד הבבלי מובאות ברייתות הדורשות דין זה מהפסוק בפרשת קורבן חטאת: . על אף שבפשט הפסוק המילה 'בעשותה' מוסבת על הנפש החוטאת, הדרשה מסבה את המילה הזו גם כלפי העבירה, באופן שהפסוק מלמד שבשביל להתחייב, על הנפש לבצע את העבירה כולה: "יחיד שעשאה חייב, שנים שעשאוה פטורין".

לפי רש"י טעם הפטור הוא משום 'דלאו אורחיה בהכי' (=שאין דרכה בכך). כלומר, מאחר שלא מקובל לעשות מלאכה על ידי שניים כאשר די באדם אחד שיעשה אותה, אם עשו אותה ביחד, המלאכה אינה נחשבת ל**[[מלאכת מחשבת]]** שנאסרה מן התורה בשבת. יש מהאחרונים שכתבו שהטעם שהזכיר רש"י הוא רק להווה אמינא (=בתחילה חשבו כך), אך למסקנת הסוגיה הפטור אינו מטעם זה אלא מגזרת הכתוב שדהוזכרה לעיל.

## גדר הדין
### היקף הפטור
התנאים נחלקו באילו מקרים חל הפטור של "שניים שעשאוה":
* לדעת רבי מאיר, הפטור נאמר רק במקרה מסוים הנקרא "זה עוקר וזה מניח", כלומר כאשר שניים ביצעו יחד הוצאה מרשות לרשות, כשהאחד עקר את החפץ מרשות אחת, והשני הניח את החפץ ברשות השנייה; אך אף אחד מהם לא עשה את כל המלאכה בשלמות. לעומת זאת, אם הם עקרו והניחו ביחד, שניהם חייבים.
* לדעת רבי יהודה, הפטור נאמר גם במקרה שכל אחד מהם יכול לעשות המלאכה לבדו, אך אם כדי לבצע את המלאכה הם מוכרחים לשתף פעולה, שניהם חייבים.
* לדעת רבי שמעון, המקל מכולם, הפטור נאמר גם במקרה שאף אחד מהם אינו יכול לעשות את המלאכה לבדו.

כאשר רק אחד מהשותפים במעשה יכול לבצע את המלאכה לבדו, לדעת כולם רק הוא חייב, והשני שאינו יכול, פטור משום שהוא רק 'מסייע', והמלאכה הייתה יכולה להיעשות בלעדיו.

לדעת חלק מהראשונים, גם הפטור במקרה של אדם שהוציא אדם חי מרשות לרשות, המנומק בתלמוד בכך ש"החי נושא את עצמו", מבוסס על פטור "שניים שעשאוה"; שהרי מאחר שהאדם שהוציאוהו השתתף בהוצאת גופו, נמצא ששניים יחד עשו את המלאכה ולכן פטורים.

### מהות הפטור
האחרונים נחלקו מהי משמעות הפטור שנאמר ב'שניים שעשאוה': יש שכתבו שפטור 'שניים שעשאוה' הוא פטור מחיוב קרבן בלבד, אבל שניהם עוברים על איסור דאורייתא. ויש שכתבו שהוא פטור כללי, אפילו מהאיסור, ומדאורייתא אכן הדבר מותר לגמרי, אמנם מדרבנן אסור לעשות כן.

### במלאכות שאינן הוצאה
יש שכתבו שדין 'שניים שעשאוה' נאמר רק במלאכות שנאמר בהם שיעור למלאכה, כגון מלאכת כותב ומלאכת הוצאה, ולכן ב'שניים שעשאוה' יש לפוטרם מאחר שכל אחד לא עשה כשיעור הנצרך, אך במלאכות שלא נאמר בהם שיעור, אלא שיעורים בכל שהוא, כגון מלאכות בונה תופר שוחט, אין פטור 'שניים שעשאוה' ועושי המלאכה עברו על האיסור ומתחייבים עונש.

בשו"ת הריב"א חידש שאף לעניין איסור מחמר כגון במחמר על ידי שתי בהמות, במקרה וכל אחת מהם יכולה לסחוב את העגלה לבדה, ישנו פטור 'שניים שעשאוה'.

## במצוות
אף שבתלמוד נזכר הפטור של 'שניים שעשאוה' רק לעניין איסורי שבת, יש אחרונים שהזכירו דין זה של 'שנים שעשאוה', אף בדינים אחרים. כך למשל, יש שכתבו שכשם שלעניין עבירות שניים שעשאוה פטורים, כך גם במצוות - אם שני אנשים קיימו יחד מצווה אחת, אין עשיית המצווה מתייחסת אליהם, ולא יצאו בה ידי חובתם.

## הערות שוליים

קטגוריה:משפט עברי
קטגוריה:הלכות שבת
The Time (Dirty Bit)

**** (בעברית: **הזמן (ביט מלוכלך)**) הוא שיר של הלהקה האמריקאית הבלאק אייד פיז מתוך אלבום האולפן השישי שלהם, *The Beginning*. השיר פורסם כסינגל המוביל של האלבום ב-5 בנובמבר 2010. הפזמון של השיר כולל בו אלמנטים בודדים מתוך "(I've Had) The Time of My Life" משנת 1987 שבסרט "ריקוד מושחת".

השיר הגיע לשיא של מקום רביעי בבילבורד הוט 100 בארצות הברית, והפך להיות לסינגל השישי של הלהקה שנכנס לעשרת הראשונים (לאחר חמישה סינגלים מן האלבום הקודם שלהם, *The E. N. D*), והתשיעי באופן כללי. השיר הגיע לראש המצעדים בישראל, אוסטרליה, אוסטריה, בלגיה, קנדה, צרפת, גרמניה, הונגריה, איטליה, ספרד, ניו זילנד, ובריטניה וכן נכנס לעשרת המקומות הראשונים במצעדים רבים באירופה. עד אוקטובר 2017, השיר הגיע לכמות של 380 מיליון צפיות ביוטיוב, והפך לקליפ הנצפה ביותר של הלהקה ביוטיוב. ברחבי העולם, השיר הוא השמיני הנמכר ביותר בשנת 2011 עם מכירות של 7.3 מיליון עותקים.

## הופעות חיות
הלהקה ביצעה את השיר בטקס פרסי המוזיקה האמריקאית 2010 ב-21 בנובמבר. כל חבר לבש תלבושת עתידנית, בליווי רקדנים עם קופסאות על ראשם. מרטנס נתן להם ציון של C+, וכינה אותו "הסט מוזר של הלילה". במהלך הביצוע, נתקלה פרגי בכמה בעיות כאשר הדלת לקופסה נותרה תקועה לרגע. ב-5 בדצמבר, הלהקה ביצעה אותו, במהלך תוצאות חצי הגמר תוצאות של העונה השביעית של תוכנית הטלוויזיה אקס פקטור בריטניה. הם אף ביצעו את השיר בסופרבול XLV, ולאחר מכן שוב בהופעת "i.am.FIRST" בחלק הראשון של אליפות העולם ברובוטיקה ב-29 באפריל 2011.

## מיקומי שיא

## קישורים חיצוניים

## הערות שוליים

קטגוריה:שירי בלאק אייד פיז
קטגוריה:שירים באנגלית
קטגוריה:שירים שהופקו על ידי ויל.איי.אם
קטגוריה:שירים על זמן
קטגוריה:שירי אלקטרו האוס
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים שהגיעו למקום הראשון במצעד קנדה הוט 100
קטגוריה:סינגלים בהוצאת אינטרסקופ רקורדס
ורנר זאנה

גנרל **ורנר זאנה** (בגרמנית: **Werner Sanne**; 5 באפריל 1889 – 26 בספטמבר 1952) היה מפקד בכיר בוורמאכט שפיקד על כוחות במלחמת העולם השנייה, ונפל בשבי במהלך קרב סטלינגרד.

## ביוגרפיה
### קריירה מוקדמת
זאנה נולד ב-5 באפריל 1889 בברלין, שהשתייכה לאימפריה הגרמנית. בשנת 1908 התגייס זאנה לצבא הגרמני הקיסרי, והצטרף לרגימנט הרגלים ה-117 (הדוכסות הגדולה של הסן ה-3 - הדוכסית הגדולה), ולחם בשורותיו בתחילת מלחמת העולם הראשונה. בהמשך הוא הועבר לשרת כשליש בדיוויזיה ה-25, ולאחר מכן מונה כקצין מטה בקורפוס ה-54. ב-18 באוקטובר 1917 הוא הועלה לדרגת האופטמן, וב-5 בינואר 1918 נשא לאישה את קתרינה קלם פון הוהנברג. על פעולותיו בקרבות קיבל את עיטורי צלב הברזל דרגה ראשונה ושנייה, אות הפציעה בשחור, וצלב הכבוד של מלחמת העולם 1914/1918.

לאחר המלחמה הצטרף זאנה לרייכסווהר, ומילא בו תפקידי פיקוד ומטה. ב-1 בדצמבר 1930 הוא הועלה לדרגת מיור, וב-1 בפברואר 1933 מונה למפקד הגדוד ה-1 של רגימנט הרגלים ה-18, ובעקבות כך הועלה ב-1 במאי 1934 לדרגת אוברסט לוטננט. ב-15 באוקטובר 1935 הוא מונה למפקד רגימנט הרגלים ה-57, וב-1 באפריל 1936 הוא הועלה לדרגת אוברסט.

### מלחמת העולם השנייה ואחריתו
עם פרוץ מלחמת העולם השנייה היה זאנה מפקד רגימנט הרגלים ה-57, והוצב עמו כחלק מהדיוויזיה ה-9 בחזית המערבית. ב-2 בפברואר 1940 הוא מונה למפקד הדיוויזיה ה-193, וב-1 באפריל אותה שנה הוא הועלה לדרגת גנרל מיור. ב-11 במאי 1940 מונה זאנה למפקד הדיוויזיה ה-34, ובמהלך המערכה על צרפת ועל ארצות השפלה לחמה הדיוויזיה כחלק מהקורפוס ה-23 במסגרת הארמייה ה-16. ב-10 באוקטובר 1940 מונה זאנה למפקד הדיוויזיה הקלה ה-100, ובמהלך במבצע ברברוסה לחם עמה כחלק מהקורפוס ה-52 במסגרת הארמייה ה-17, והשתתף עמה בקרב אומן ובקרב חרקוב הראשון. ב-19 בדצמבר 1941 הוא קיבל על פעולותיו את עיטור הצלב הגרמני בזהב, וב-22 בפברואר 1942 הוענק לו עיטור צלב האבירים של צלב הברזל. ב-1 באפריל 1942 הוא הועלה לדרגת גנרל לוטננט, וב-6 ביולי 1942 הפכה הדיוויזיה ל**דיוויזיית היגר ה-100**. במתקפת הקיץ הגרמנית לחמה הדיוויזיה כחלק מהארמייה השישית, ולאחר מכן לחמה עמה הדיוויזיה בקרב סטלינגרד כחלק מהקורפוס ה-51. הדיוויזיה לחמה בקרבות הקשים בתוך העיר, וב-31 בינואר 1943 נכנע זאנה בראש שרידי הדיוויזיה ונלקח לשבי. זאנה שהה במחנות שונים ברחבי ברית המועצות, וב-26 בספטמבר 1952 מת במחנה קראסנופול.

## קישורים חיצוניים
* ורנר זאנה באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מעוטרי הצלב הגרמני בזהב
קטגוריה:גרמנים שנולדו ב-1889
קטגוריה:גרמנים שנפטרו ב-1952
רודף העכברים הראשי של הקבינט

**רודף העכברים הראשי של הקבינט של הממלכה המאוחדת של בריטניה הגדולה וצפון אירלנד** (באנגלית: **Chief Mouser to the Cabinet Office of the United Kingdom of Great Britain and Northern Ireland**) הוא תואר היתולי שניתן לאחדים מחתולי הבית של מעון ראש ממשלת בריטניה ברחוב דאונינג 10 בלונדון, בירת בריטניה. התואר, אותו מעניק ראש הממשלה, הוענק לראשונה ב-2011.

חתול בית הוחזק ברחוב דאונינג 10 או במשרד האוצר מאז ימי המלך הנרי השמיני. מסמכים ששוחררו לפרסום בבריטניה ב-2005 מכילים רשומות משנת 1929 ואילך. באותה שנה ניתנה הוראה במשרד האוצר להוציא כספי קופה קטנה "לשם החזקת חתול יעיל".

החתול בדאונינג 10 איננו משתייך בהכרח לראש הממשלה המכהן ושהותו שם אינה חייבת להיות חופפת לכהונתו. חתול הבית בעל השהות הארוכה ביותר עד כה היה וילברפורס (Wilberforce). הוא היה חתול הבית בשנים 1973–1986, בימי כהונתם כראשי ממשלה של אדוארד הית', הרולד וילסון, ג'יימס קלהאן ומרגרט תאצ'ר. במשך שנים מסוימות לא היה בדאונינג 10 חתול בית.

רודף העכברים הראשי כיום (2021) הוא החתול לארי. הוא הובא לדאונינג 10 ב-15 בפברואר 2011, שנתיים אחרי שקודמתו עזבה את המקום, והיה ל"רודף העכברים הראשי" הראשון. הוא נבחר על ידי ראש הממשלה דייוויד קמרון ובני משפחתו מקרב חתולים שהוחזקו בבית הכלבים והחתולים באטרסי. הדבר נעשה לאחר שצלמי תקשורת הבחינו בחולדות לפני מדרגות הכניסה לבית בדאונינג 10.

## ראו גם
* העורבים של מצודת לונדון
* חתולי מוזיאון ארמיטאז'

## קישורים חיצוניים

* 
* עמוד אינטרנט המוקדש לחתולי רחוב דאונינג וחתולים ממשלתיים אחרים
* דיווח חדשות על בואו של לארי לדאונינג 10 (כולל וידאו)
*  [הנשיא האמריקאי לשעבר [ברק אובמה] מלטף את החתול לארי בעת ביקורו בדאונינג 10]
* 
* 

## הערות שוליים

קטגוריה:חתולים מפורסמים
קטגוריה:ראש ממשלת בריטניה
קטגוריה:חתולים בתרבות
ריכרד שטמפל

גנרל **ריכרד שטמפל** (בגרמנית: **Richard Stempel**; 18 ביוני 1891 – 26 בינואר 1943), היה מפקד בכיר בוורמאכט שפיקד על כוחות במלחמת העולם השנייה, והתאבד במהלך קרב סטלינגרד.

## ביוגרפיה
### קריירה מוקדמת
שטמפל נולד ב-18 ביוני 1891 בחמניץ, שהשתייכה לאימפריה הגרמנית. בשנת 1910 התגייס שטמפל לצבא הגרמני הקיסרי, והצטרף לרגימנט הרגלים ה-104 (הסקסוני המלכותי ה-5 - נסיך הכתר), ולחם בשורותיו במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף שטמפל לרייכסווהר, ומילא בו תפקידי פיקוד ומטה. ב-1 בספטמבר 1925 הועלה לדרגת אוברסט לויטננט, וב-1 באפריל 1937 הועלה לדרגת אוברסט, ומונה למפקד רגימנט הרגלים ה-10.

### מלחמת העולם השנייה
עם פרוץ מלחמת העולם השנייה היה שטמפל מפקד רגימנט הרגלים ה-10, אשר היה חלק מהדיוויזיה ה-4, ולחם עמו כחלק מהקורפוס הממונע ה-15 במסגרת הארמייה העשירית. ב-25 באוקטובר 1939 הוא מונה למפקד רגימנט הרגלים ה-108, אשר היה חלק מהדיוויזיה ה-38, ולחם עמו במהלך המערכה על צרפת. ב-15 באוגוסט 1940 הוא מונה למפקד חטיבת הרובאים ה-14, וב-1 באפריל 1941 הוא הועלה לדרגת גנרל מיור. במהלך מבצע ברברוסה לחם שטמפל עם חטיבתו כחלק מדיוויזיית הפאנצר ה-14 במסגרת ארמיית הפאנצר הראשונה, וב-5 באוקטובר 1941 מונה למפקד הדיוויזיה ה-183 עמה לחם במהלך הקרב על מוסקבה. ב-1 באפריל 1942 הוא מונה למפקד הדיוויזיה ה-371, וב-11 באפריל קיבל על פעולותיו את עיטור הצלב הגרמני בזהב. הדיוויזיה לחמה במתקפת הקיץ הגרמנית, כחלק מהקורפוס ה-4 במסגרת הארמייה ה-17, ולאחר מכן במסגרת ארמיית הפאנצר הרביעית. בהמשך לחמה הדיוויזיה יחד עם הקורפוס ה-4 בקרב סטלינגרד במסגרת הארמייה השישית, וב-1 בדצמבר 1942 הועלה שטמפל לדרגת גנרל לויטננט. ב-26 בינואר 1943 נכנעו שרידי הדיוויזיה לכוחות הצבא האדום, וכעבור זמן קצר התאבד שטמפל.

## קישורים חיצוניים
* ריכרד שטמפל באתר feldgrau 
* ריכרד שטמפל באתר muzeum-slask1939 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:מפקדים גרמנים בקרב סטלינגרד
קטגוריה:מעוטרי הצלב הגרמני בזהב
קטגוריה:גרמנים שנולדו ב-1891
קטגוריה:גרמנים שנפטרו ב-1943
מוחמד עבדאללהי מוחמד

**מוחמד עבדאללהי "פרמג'ו" מוחמד** (בסומלית: **Maxamed Cabdulaahi Maxamed Farmaajo**, בערבית: **محمد عبد الله محمد**; נולד ב-11 במרץ 1962) הוא דיפלומט ומדינאי סומלי, שכיהן כנשיא סומליה מפברואר 2017 ועד מאי 2022. מוחמד שימש גם כראש הממשלה בשנים 2010–2011.

## ביוגרפיה
### ראשית חייו
מוחמד נולד במוגדישו, בירת סומליה בשנת 1962. הוא למד בפנימייה ובשנים 1989–1993 למד לימודי תואר ראשון בהיסטוריה בניו יורק שבארצות הברית. בשנת 2009 סיים תואר שני במדע המדינה. כיום הוא מחזיק באזרחות סומלית ואמריקאית.

עד קריסתה של הממשלה הפדרלית בשנת 1991 מוחמד עבד במשרד החוץ. בשנים 1985–1988 עבד כמזכיר ראשון בשגרירות סומליה בוושינגטון ועבד עם ארגוני זכויות אדם שונים. הוא התגורר בארצות הברית עד שנת 2010.

### ראשות הממשלה
ב-14 באוקטובר 2010 מונה מוחמד לראשות ממשלת סומליה. ב-31 באוקטובר המינוי אושר על ידי 297 מתוך 392 חברי הפרלמנט, כאשר 92 נציגים התנגדו, ו-3 נמנעו. היו פרשנים אשר חשבו כי גילו הצעיר וניסיונו בדיפלומטיה יכולים לסייע למדינה. מזכ"ל האו"ם באן קי-מון בירך את מוחמד על המינוי. מוחמד זכה לתמיכה גם מן האיחוד האפריקאי אשר הגדיל את תמיכתו במדינה. מוחמד הושבע לתפקידו ב-1 בנובמבר.

ב-12 בנובמבר מוחמד הציג את ממשלתו החדשה, אשר קטנה באופן משמעותי והכילה כ-18 שרים שמרביתם היו טכנוקרטים. הממשלה אושרה על ידי הפרלמנט ב-27 בנובמבר על ידי רוב של כ-251 מחברי הפרלמנט. ממשלתו של מוחמד ביצעה רפורמות רבות, ובהן ניסיון לפתור מתיחויות ביטחוניות בדרום המדינה, תמיכה בחיילי הצבא וחיזוק השקיפות שבמסגרתו שרי הממשלה הצהירו על נכסיהם באופן פומבי וחתמו על קוד אתי. כמו כן, הודק הפיקוח על שרי הממשלה ונאסר עליהם לנסוע לחו"ל שלא לצורך ושלא באישור מוחמד. בתקופה זו לשלטון הסומלי היו הישגים רבים במסגרת מלחמת האזרחים.

ביוני 2011 התגלה סכסוך עמוק בין מוחמד לנשיא המדינה. סכסוך זה היה שנוי במחלוקת וגרר מחאה כנגד הנשיא ובעד מוחמד. המחאה גלשה אל מעבר לגבולות סומליה והתקיימה אף בערים קהיר, לונדון, סידני, יוהנסבורג, ניירובי, רומא, סטוקהולם, מיניאפוליס וטורונטו. בסופו של דבר, מוחמד התפטר מתפקידו ב-19 ביוני. לאחר התפטרותו, חזר מוחמד לארצות הברית ועבד במדינת ניו יורק.

### הנשיאות

בתחילת 2012 חזר מוחמד לסומליה והקים מפלגה בשם "טיו" בשיתוף יחד עם כמה משריו לשעבר. באותה השנה התמודד לנשיאות המדינה, אך הפסיד בסיבוב הראשון. בשנת 2017 התמודד לתפקיד שוב פעם מול יריבים רבים. הקמפיין שלו התמקד במלחמה ברעב ובגורמים אסלאמיים כגון א-שבאב. ב-8 בפברואר הוא ניצח בפרלמנט עם למעלה מ-55% מקולות הנציגים. הוא הושבע לתפקידו לאחר כשבוע.

באפריל 2021 אישר הפרלמנט את החלטתו להאריך את כהונתו כנשיא המדינה למשך שנתיים נוספות.

## קישורים חיצוניים

## הערות שוליים

קטגוריה:מוסלמים סומלים
קטגוריה:נשיאי סומליה
קטגוריה:ראשי ממשלות
קטגוריה:שגרירים בארצות הברית
קטגוריה:בוגרי אוניברסיטת באפלו
קטגוריה:ילידי 1962
קואטליקו

**קואטליקו** ("חצאית הנחשים"), הידועה גם בכינוי "**טיטיאו אינאן**" ("אם כל האלים"), היא אלה במיתולוגיה האצטקית אשר ילדה את הירח, הכוכבים ואת אל המלחמה הויצילופוצ'טלי. האלות טוקי וצ'יוקואטל נתפסו כהיבטים נוספים שלה.

## דמותה
היא מיוצגת כאישה לבושה חצאית עשויה מנחשים מתפתלים ומחרוזת עשויה לבבות, ידיים וגולגולות. כפות רגליה וידיה מעוטרות בטפרים. במקום ראש, בוקעים מצווארה שני נחשים. חרף העובדה שהיא מכונה "אם כל האלים", היא מסמלת יצירה מחד, והרס מאידך. רוב הייצוגים האמנותיים האצטקיים של קואטליקו מדגישים את הצד האכזרי והטורף שלה.

## סיפורה
קואטליקו נכנסה להריון מכדור נוצות שאותו מצאה כשניקתה מקדש. מהריון זה היא ילדה את קויולחאוקוי ועוד ארבע מאות ילדים אחרים. לאחר מכן היא נכנסה להריון שוב, אולם בתה קויולחאוקוי החליטה שהדבר אינו ראוי, והסיתה את אחיה נגד אמם. האחים כרתו את ראשה של קואטליקו, ושני זרמי הדם שיצאו מצווארה הפכו לראשי נחשים. מרחמה של הנרצחת, יצא לפתע האל הויצילופוצ'טלי, כשהוא חמוש ומוכן לקרב. כנקמה על מותה של אמו, הוא הרג רבים מאחיו ואחיותיו, כולל קויולחאוקוי. הוא ערף את ראשה והעיף אותו לשמים, שם הוא נהפך לירח.

בתקופת האימפריה האצטקית, זכתה קואטליקו לכבוד רב. פסל בדמותה הוצב בכיכר המרכזית של טנוצ'טיטלאן - הבירה האצטקית. במהלך כיבוש מקסיקו, קברו הספרדים את הפסל באדמה. במהלך שיפוץ העיר מקסיקו סיטי ב-1792, התגלה הפסל מחדש וכיום הוא מוצג במוזיאון הלאומי לאנתרופולוגיה בעיר. היא מופיעה בספר "הידעוני" שהוא הרביעי בסדרת הספרים "הסודות של ניקולס פלמל בן האלמוות" מאת מייקל סקוט.

## קישורים חיצוניים

* 
* 

## הערות שוליים

קטגוריה:אלים אצטקיים